Strejken blandt flyselskabet Norwegians piloter betyder at næsten alle selskabets afgange og ankomster til Aalborg Lufthavn er aflyst onsdag. Første fly skulle være lettet fra Aalborg klokken 06.25 mens det første fly fra København skulle være landet klokken 08.20, men ingen af disse fly kommer på vingerne. Selvom konflikten endnu kan løses og selvom Norwegian vil leje fly og personale, så nogle af konsekvenserne af strejken kan afbødes, har Aalborg Lufthavn på sin hjemmeside markeret stort set alle Norwegian-afgange og -ankomster som aflyste. Hele overblikket over aflyste fly kan du få nedenfor. Stridens kerne, der har fået i alt 700 piloter - heraf 100 danske - til at strejke er deres ansættelsessted. I dag er piloterne ansat i forskellige datterselskaber, men de de kræver at blive ansat i moderselskabet. Et krav piloterne ifølge Ritzau er klar til at hive Norwegian i retten for at få igennem. For de mest præcise oplysninger om aflyste fly, henviser vi til Aalborg Lufthavns hjemmeside.

Referat:
Alle Norwegians fly til og fra Aalborg Lufthavn er onsdag aflyst.